
NUM: 1 2021 YANUL 
POTU YELACEN. 


Yel epasetikdl enemdgtkon alane jendfukami disinas mddik. 
Läbo Volapük, kel sis lunup pagebon mddadilo danadu bevuresod, 
no ejinon reafén ini mistad. Pos nepub grupas ela ,Yahoo!’ Un 2019 
Volapukagrup pd ,Facebook’ avedon bevuresodatop pdpediktin 
VolapUkanefa. Bevuresodatop nonik binon dialik, e plu veUtos, das 
VolapUkans etuvons medi ad laibinuk6n kosami ko ods. If el Face- 
book umoikonév, otos ojenonds nogna! Bespiks nitedik anik id ajez 
nons (liedo suvikUno Linglanapuko) bevu limans grupa: ,Volapukan” < 
pd el ,Discord’ (,https://discordapp.com/channels/5955509421 71103 
263’). Puk obsik i papakon da sogadaresods votik; samo kadaman: 
„igor Wasilewski’ < eprimom ad kib6n delabuki po , Twitter’ tiadu ,,Brez 
fobUo” (,https://twitter.com/brefobuo’). El ,Reddit’ i labon topati soga 
bevunetik Volaptka (,https://www.reddit.com/r/Volapuk/’). 

Bevu pubots veutiktn ayela vilob maniot6n vddalisedi gretik pro 
Deutanapiukans no nog pefimekdli a fa cifal: ,Hermann Philipps’ < paz 
redak6éli e dabUkoti pro konletans ela ,,Plin smalik” VolapuUkik. DabUuz 
kot telid geidiana fa els ,O. Kausch’ e ,M.-R. Tommasi’ tefU menods 
Volapika timid ,Schleyer’ (,httos://yadi.sk/i/OZOepkPrRXjJ2A’) id 
esuukon nitedali Volapukavanas. Id aklatos, das kadam abejafon saz 
kadis saidiko mddikis. In num at igo sluds anik kanons panotUk6n. 
Süperö! föfiö! o kadäm! 

Bo ün yel epasetiköl te lovesum obik redakama tefü el „Vög 
Volapüka” esäkuradükon obi demü leveüt voboda at. Ye danädü yuf 
kevobanas laidik redaka, efe flenas: ,Hermann Philipps’ e ,Oleg 
Temerov’ < kanob févén pubi gaseda obsik nen fenikam tuvemik. 


Yel nulik oblinonéds Volapuke progedi magifik sumik, ed alane 


gudikünosi valik! i 
R kan: ` 9 
edakan GAHAN Jhoporote 


YELOD 31" PADS: 1 jü 12. 

Kvärep e rids. 


Se ,The Æsop for Children, Rand McNally & Company, Chicago’, 1919, 
petradutol fa ,Hermann Philipps’. 


Kvarep gianagretik astanon nil bluk, in kel rids lunedik anik 
aglofons. Ven vien abladon, kvdrep gretik aldstanon pleidiko ko 
letuigs tum oka äl sil älüodöls. Ab rids äblegikons donio in vien, ed 
äkanitons lügiko e ploniko. 

„Labols kodi ad plonön”, kvärep äsagon. „Vienil pülikün, kel 
fridükon sürfati vata, koedon olis blegükön kapis olsik. Obo ye: 
kvärep nämädik < stanob löiko e fimiko lo tep roröl.” 

„No kudolös tefü obs”, rids ägespikons. „Viens no dämükons 
obis. Blegikobs lo ons, e somo no brekobs. Olo, ön pleid e näm löliks 
ola, jünu ätadunol lebladi onas. Ab fin okömon.” 

A Se i | Wi) 
Du rids so äspikons, tep vemik älüjutedon nolüdao. Kvärep 
ästanon pleidiko ed äkomipon ta tep, du rids yilidöl vemo äblegikons 
talio. Vien ävemükon mekädami okik, e sunädo bim gretik ädofalon 
me vuls pisesleitöl, ed äseaton bevü rids pidöl. 
Binos gudikum ad yilidön, if binosöv fopik ad tadunön, 

kas ad tadunön fümädälo, e padistukön. 

The Oak and the Reeds 


A Giant Oak stood near a brook in which grew some slender 
Reeds. When the wind blew, the great Oak stood proudly upright 
with its hundred arms uplifted to the sky. But the Reeds bowed low 
in the wind and sang a sad and mournful song. 

“You have reason to complain,” said the Oak. “The slightest 
breeze that ruffles the surface of the water makes you bow your 
heads, while I, the mighty Oak, stand upright and firm before the 
howling tempest.” 

“Do not worry about us,” replied the Reeds. “The winds do not 
harm us. We bow before them and so we do not break. You, in all 
your pride and strength, have so far resisted their blows. But the 
end is coming.” 

As the Reeds spoke a great hurricane rushed out of the north. The 
Oak stood proudly and fought against the storm, while the yielding 
Reeds bowed low. The wind redoubled in fury, and all at once the 
great tree fell, torn up by the roots, and lay among the pitying Reeds. 


Better to yield when it is folly to resist, 
than to resist stubbornly and be destroyed. 


¢ ` If datuvan Vpa vilomöv ad pajönükön me tituls: binonsöv tituls 
=< oma: 

1) Padan plödü dün; 2) klanakameran papik [Papstlicher 
Geheimkammerer’)]; 3) laban kénas papik largentik tel ; 4) laban dip- 
loma a k6na voladajonada di ,Chicago’; 5) liman sogoda gönü nolam, 
literat e lekan in ,London’; 6) datuvan Vpa; 7) cifal Vpaklubas valik; 
8) redakan V/pacalableda cifik. (Ab numed ebo at, efe 8° londfon te 
nog jü 1896, 12, 31.) 9) Poedan tef poedots mddik Deutanapukik e 
latiniks... (Too: ,vanitas vanitatum’!). 

Ma ,,Vpabled lezenodik”, 1896, nüm: 192 (dekul), pad: 808. 





VÖNAOLOVEIKOD STIMABIK. 


Konotil vemo brefik fa hiel Frank Roger; 
petradutöl fa hiel Hermann Philipps. 


AG 





DemiU dinads noganiikamik fütür ya eprimon adelo. W 

SLUDS KADAMA. 


Un tobul ayelik limans kadama esludoms ad dasevon védis 
sököl asa cal6fikis. 

lovegen  (subsat) ,transgenderity’. 

' lovegenan (subsat) ,transgender, trans (somebo no 

! identifying with his/her biological sex)’. 
lovegenik (ladyek) ,transgender (not identifying with one’s 
i biological sex; also: adhering to a non- 
I < . J: 

i binary notion of gender)’. 

dodod (subsat) ,dodo’, ,dronte’ (b6d edadeadol: ,Raphus 
cucullatus’ U ,Didus ineptus’). 
Vöd at pägebon fa el Ralph Midgley pö tradut konota dö 
ventürs jiela Alice in Stunalän ed äbinon leigätod legudik, ab 
lunüpo no äkomädon in vödabuk ömik. 


PLIN SMALIK. 


Fa „Antoine de Saint-Exupéry’. Tradutod Volapükik fa ,Ralph Midgley’. 
Redakam fa ,Daniil Morozov’ e ,Hermann Philipps’. 
Kapit: 8. 

Ya suno esevedikob d6 pats médikum flori et tefdls. Su planet 
plina smalik ai adabinons flors mu balugiks; pidekons me ked 
balik florabledas, tio no alabiilons gluni, ed atupons neki. Apuz 
bons gödo bevü kebs, e poso äfainikons deadio tü soar dela ot. 
Ab flor et seimna isproton de sid pilovepolöl se top nesevädik sei- 
mik. Kludo plin smalik älülogetom ko küpäl vemik sprotiani at, kel 
no äsümon ad sprotians votik. Ga äkanon-la dutön lü bid nulik ela 
,baobab’. Ye soväd pos tim brefik istopon ad glofön, ed ijäfikon 
me preparams pro daved flora. Plin smalik, kel äkomom pö 

fomam floragnoba gianagretik, kuratiko A 
äbüosenom, das pubod milagik ösüikon; 3 
ab flor — jelü cem griinik oka — leno h ak 
afinukon preparami oka ad jon6dn joni Di 
okik. Kälöfo ävalon kölis okik. Nevifiko OF j 
äkloton oki; äleodükon gütöfiko flora- it 


bledis okik bal pos votik. No avilon jonén ee = 
oki ko logot fronulik 4 slapik, asvo pops. X a, 
No avilon pub6n ön mod votik ka pö 

sömitamapün jöna nidik okik. O! si! Kio leplitiälik äbinon! Klün 
klänöfik blümüköl ona älaidulon dü del bal pos votik. E poso ün 
göd seimik... ekö! ebo ün tim sülöpikama sola fino ijonon oki. 


E flor, kel ivobon sovemo leziliko e leodiäliko, äsagon cavölo: 
„Ag! No nog egalikob lölöfiko... Begob 
ole pardi... Herem lölik oba nog brulon...” 
Plin smalik täno no äkanom taetön 
stunidi oka: 
„Kiojönik binol!” 
„Vo-li?” flor ägespikon nelaodiko. „Zuo 
pemotob tü timül ebo ot, ven sol epu- 
bon...” 





Plin smalik idaseivom gudiko flori, efe das leno äbinon 
neflagiälik; ab kio fäküköl äbinon! 

„Äsä niludob, anu binos tim janeda”, sunädo äläspikon, 
„plidö! binolös so flenöfik kol ob ad kälälön obi!...” 

E plin smalik ön kofud vemik, ituvölo gifülömi labü vat flifik, 
düniäliko äbötom vati flore. 

So pos tim brefik äprimon ad tomön omi sekü pleidäl e natäl 
boso badocedik oka. Samo ün del seimik, äspikölo dö spins okik 
fol, äsagon pline smalik: 


|" 


„Nu tigrids kanons kömön; leno dredob demi krals onsik 

»ligrids no dabinons su planet obik”, plin smalik ataspikUlom, 
,zuo tigrids no fidons yebi.” 
»No binob yeb”, flor 4gespikon nelaodiko. 


»Pardolds obel...” 

„Dredob demü nos tigridi teföl, ab luvien binon pö ob jeikik. 
Ba labol-li vienajelömi?” 

„Jeik luvienas... Atos binon neläb pro plan”, plin smalik 
äküpetom. „Flor at davedükon fikulotis mödik...” 

„Alsoaro pladolös obi disi klokäd! Binos vemo koldik lomü ol. 
Pö ol atos badiko peblimon. Utöpo, kiöpao ekömob...” 

Ab äropon oki. Ikömon fomü sid. Leno äkanon sevön dö vols 
votik. Äjemikon, bi piküpodon pö steifül ad ludatikön lugi so 
balugäliki. So äkögon telna u kilna ad kodädön pline smalik atosi: 


„Vūüö! Kitopo binon-li vienajelöm?” 


„Äprimikob ad sukön oni, ab äspikol lü ob.” A 

Täno ävemükon kögi oka, dat alo ösenäz i ; 
lomös dalepidi! R NS 

Dubo plin smalik to lelöf ladöfik oka suno A 
äprimom ad dotön tefü on. Äträitom fefiko d Tk 
luspikotis neveutik flora, ed advedom vemo ue |> =a 


neläbik. 

„No äsötobös lelilön oni”, alukonfidom obe Un del seimik, ,,bi 
neai mutoy dem6n sagi floras. Te mutoy lelog6n e smeil6n onis. 
Flor obik 4vapon su planet oba, ab no asevob, vio akanob fredi- 
kon do atos. Spikot ut do krals, kel sovemo efaviikon obi, te 
esötonös sofalUk6n obi...” 


Nogna älükonfidom obe: 


„Ettimo esuemob nosi! Esötobös cödön oni demölo no vödis, 
ab dunis! Ägevon obe väpi e nidi. Neai esötobös mofugön! Esöto-z 
bös küpön sofaladäli ona to käfods pülik ona! Kiotaöfiks flors 
binons! Ab äbinob tu yunik ad sevön, vio äsötoy lelöfön oni.” E 


DOG ELAS ,BASKERVILLES’. 


Fa hiel ,Arthur Conan Doyle’. Petradutél fa hiel ,Oleg Temerov’. 
Tradutod paptibon bai kordkots ptilik fa hiel ,Dantil Morozov’. 


Kapit telid (dil folid). 

»Mutob dan6n oli”, Sherlock Holmes’ 4sagom, ,das 
ekupaltkol obi ad jenet, kel fe labon semosi nitedik. 
Ettimo alelogob ktipetis d6 atos p6 gaseds seimik, ab 
ottimo muvemo ajafob me din smalik et tefi kameds 
di Vaticano’, e demU ledesir obik ad dunén plitodi 
papale äneküpob nünis dö jenots ömik nitedik pö Lin- 
glän. So yeged at ninädon-li jenöfotis notidik valik?” 

Si!” 

„Täno nünolös obe utis klänädik!” 

Ibiegom pödio, ikoboyümom doatafinotis okik ed 
ädajonom logodanotodi süenikün e nenbümicödiküni 
okiki. 

„Dinü utos, kelosi okonob,” dokan: ,Mortimer’ < 
äsagom, kelan äprimom ad jonülön malotis fäka 
vemik seimik, „anu küpetob, das no enotükob oni 
alseimane. Kod obik ad negivön atosi pö vestig 


1:8:2021 

btivestigacédalefa bindlon in utos, das men labUt lüä- 
lastad nolavik vitonös ad baisenälön cedi sogädik tefü 
gid lukreda pöpedik. Id älabob kodi zuik, das ,Basker- 
ville Hall’, äsä gased steton, fe oblebonöv labülabik, üf 
bos, gretüköl repüti ya go glumidiki ona, pudunonöv. 
Demölo kodis bofik at, isludikob, das ägitätob ad noz 
tükön utosi nelölöfiko, kelosi äsevob, bi nos gebovik 
gudik üsekonöv se atos; ab kod nonik dabinon, das 
no bitoböv notodäliko kol ol. 


Maräd pabelödon vemo selediko, ed utans, kels 
lödons us näi ods, kobikons saidiko suvo. Demü kod 
at vemiko äkosädob ko söl: Charles Baskerville’. Plaaz 
mü söl: Frankland’ de ,Lafter Hall’ e söl: Stapleton’: 
natavan < men benodugälik nonik komon love fagot 
mö liöls mödik. Siör: Charles’ äsoalükom oki, ab äfä- 
dos, das maläd omik ikosükon obis, e kobäd pö jäfäl 
kol nolav älaibinükon kosädi vü obs. Iblinom nünoz 
dis nolavik mödik de Sultida-Frikop, ed Unt soars 
leplüdik mödik ämuadobs odi, äbespikölo naatomi 
leigodik bojemanana e hotentota. 


Ünü muls ömik lätik aiplu ädaseivob, das nevasit 
siöra: Charles’ < vemo ätutöbidon. Äträitom fefiko koz 
nädi ut, keli eloreidob ole, so fefiko das, toä äspatom 
love glunidalabs ga löniks, nos ämüton-la omi ad love- 
golön da mar neito. Atos lüjinon-la nekredovik lü ol, 
o söl: Holmes”! ab voiko äsüadom, das fät lejeikik et 
maston dö dafamül omik, e verato lifanotets penädik 
rivovik dö ruröletans omik no ätrodons. Kom bosa lez 
naudodik laidiko ätikologädon lü om, e semikna 
äsäkom obe, va föro ilogob-la dabinani bisarik ud 
ilielob-la vaulön dogi pö tävs sanavik neitik obik. 
Dö lätikos äsakom obe suvikna, ed ai me vög dremöl 
sekü fäkäd. 

Kleiliko memob soari mö vigs za kil bü jenet deidöl, 
ven elüvegob lü lödöp omik. Äfädos, das ästadom pö 
domayan. Idenexänob de kabriolät obik ed ästanob po 
om, ven äloegob dalogetön logis omik love jot obik e 
lulogön omi labü logod lejekik bei ob. Igüflekob obi vi- 
fiko e te dü timil äloegob vegön bosi, kel älüjinon lü 
ob as bubtl gretik blägik, pö finot fagikum nüvegaz 
möpa. Äfäkädom ed ädredikom so vemo, das pämütob 
ad doniovegön lü top, kö nim äkomon, ed ad sukön 
oni züo. Imoikon, ye jiniko jenot levemo imagädon pö 
tikäl omik. Äblibob lä om dü soar lölik, e demü jenot 
et, ad plänön fäki, keli ijonülom, ilükonfidom obe ki- 
pedio namapenädi, keli eloreidob ole mubalido. 
Emäniotob jenotili at, bi niludob veŭüti seimik ona tefü 
lügadramat üjenöl, ab ettimo äsüadob, das din äbi- 
non go komunik e fakad omik no alabon gidtikamaz- 
kodi. 


Ebo ob äkonsälob siöre: Charles’, ad tävön lü Lon- 
don’. Äsevob, das lad omik piglepädon, e muif laidik, 
kel ädämükon omi, do bo ämuton pakodidön maga- 
löfe, klülädo änüvobedon fefiko sauni omik. Äspetob, 
das muls ömik pö säjäfälükam zifa Ukoedons gekéz 
mön omi as üÜlifiköl. Söl: Stapleton’: flen kobädik, kel 
äkudom vemikumo tefü stad sauna omik, äbaicedom 
ko ob. Ab tü timül ebo lätik katastrof at jeikik 
ikömon. 


Tü neit deadama siöra: ,Charles’, posa hiel ,Barry- 
more’: domal < isetuvom koapi etana, ilesedom hieli 
Perkins’: monitanadünan < monitafo lü ob, e kodä 
nog ägalob to lat, äkanob rivön eli „Baskerville Hall’ 
no latikumo ka mö düp bal pos jenot. Iblufob ed 
ifümükob jenöfotis valik, kelis imäniotob pö vestig. 
Isökob futanüpedotis donio ve lael taxudik, ilelogob 
topi nilü yan äl mar, kö äjinom stebön, iküpob ceni 


foma ntipedotas po top at, ikupalob, das futantipe- 
dots nonik plä uts hiela Barrymore’ Aakomadons su 
gronaglun miudik, 4 fino kuratiko ivestigob koapi, kel 
padoaton fa nek bü lik6ém obik. Sidr: ,Charles’ < 
aseatom su logod okik, tenükölo namis äl flans, doats 
omik Agleipons gluni, e logodalienads omik pamifoz 
mons konvuliko me fak seimik so muvemik, das t6bo 
ifimtkob dientifi omik. Fümiko viod kopik nonik 
alseimik äkomädon. Ab lesag lugik bal pisteton fa 
Barrymore’ po vestig. Asagom, das retods nonik ako- 
mAadons-la su glun zti koap. Anektipom onis. Ab aktiz 
pedob utis bosilo fagoto, ab brefobtikis e kleilikis.” 

»Nupedotis-li?” 

»Nupedotis.” 

»Uts manik-li u vomiks-li?” 

Dokan: ,Mortimer’ < bisariko alogedom obis dU tiz 
mul, ed Agesagom tio vispélo: 

,»O sol: ,Holmes’! uts abinons ntipedots yagadoga 
gianik!” @ Févot konota ofovon tin febul. 

VODS NITEDIK ANIK. 


niinods = Lingl. ,information, data’ (véd sidmardletik: ,,notets”). 
vispon (lov.) = ,to whisper’ (dé dun mena; varb neloveddik simik: 
visip6n < tefon natapubodis, sevabo vienili, vati nelaodikis...). 


VOLAPUKANES DO DATIF. 


Fa hiel Daniil Morozov: vicifal. 


Datif binon deklinafom patik Volapūka. Viovemo veütik 
binon, jendfot et jonilon, das yeged Volapukik balid ela ,,Volaptiz 
kagased pro NeddnapUukans” eprimon me gebdad datifa: ,,Volaptz 
kaflenes obsik ed utanes, kels nitedälons in Volapük”. Tapladü 
deklinafoms votik, datif binon fümöfik pö cein seta, äsä penunos 

in bagaf teltumdegtelid ela ,Gramat Volapiika”, sevabo: ,,P6 
lovelikam seta dunalefomik in sufalefom, demod ai blebon dez 
mod e kludo bleibon bindn in datif. Sam: jipul at egivof söre oka 
buki < buk pegivon fa jipul at söre oka.” Ye gebäd verätik datifa 
in Volapük jinon binön fikulik pro slopans nutimik püka at, bi suvo 
davedükon pölis. Kodidob atosi defe nünas zesüdik in gramati- 
bepenot calöfik; fe hiel Arie de Jong saido epebenom patädis 
deklinafoma at, ab liedo enunom nosi dö sinifs datifa e jäfid de- 
moda po set. Cedii ob, sekii atos VolapUkans nublinons ini Volaz 
puk sinifis Omik datifa in natapüks difik komädölis, e pöls süikons. 
Binos nitedik, das säkäd ot ädabinon igo timü Schleyer’; hiel 
Oskar Kausch: Volapükan famik < äpenom tefü atos: „Pökoy suviz 
kumo tefü geb verätik datifa, ka tefü ut genitifa. Datif pötöfon pö 
säk: „kine-li?” „lü kin-li?” („kime-li?” „lü kim-li?” „kife-li?” „lü kif- 
li?” „kise-li?” „lü kis-li?”) e binon deklinafom kilid subsata u lölotas 
vödas ko on. Geb datifa sio binon boso fikulikum. Ye if tikoy kura- 
tiko, i deklinafom at no binon fikulik” (el „Volapükabled leze- 
nodik”, yel: 1903, pad: 1104; vödem rigädik: „Pökon ofenikumo 
tefü gebam velätik kimefala ka kimafala. Kimefal pötom säke: 
„kime“ („kife“, „kise“)? e binom deklinafal kilid subsata u lölotas 
oma. Gebam kimefala binom jeniko boso fikulikum. Yedo, if tikon 
kulädiko, i deklinafal at no binom fikulik”). 


Ad biionelet6n säkädi tefik ün fütür esludob ad numadd6n e 
kaladon sinifis Volaptikik datifa leigodti pats tefik natapükas anik. 
Pro zeil at evestigob vGdemis dasamik Volapiikik (materis ela 
»Volapiikagased pro Nedänapükans”, diateki nulik, eli „Gramat 
Volapüka” fa el de Jong, eli „Bienalak”, vobotis anik ela ,Krüger’) 
sa vödalisedis konfidovik. I lised de cifal: ,Hermann Philipps’ < ko 
tikodayumäts tefik efruton obi, bi danädü doküm et eküpob pa- 
töfis nitedik anik datifa. Jenöfo el Hermann Philipps it büikumo ka 
ob äprimom ad penön yegedi yegäde ot pidedietöli. Bo labom 
tikamagotis nitedik votik, ed onotükom ün fütür voboti lönik okik 
dö säkäd fikulik at. 

Valemo subsat in datif malon getani (dina u nuna). Sinif 


valemik at kanon padilad6n ad ans dabinotikum. 


1. Getan. 
1.1. Datif pö värb. 
Sinif at datifa süikon pö värbs giva, geta u labükama. I kanon 


palovegivön din neyegik (cal, tikod, patöf, ...). Numädobös värbis 
tefik! Semikna vü kläms panunos, das ma vödems dabinik sotüls 
anik gebäda mögons-la, sevabo värb nu äreigülon me kusatif bal, 
tano me kusatif sa datif. 


e blinön, geblinön, loveblinön (eke bosi), seablinön (sam: 


äbakoms ziliko bodi, keli äseablinoms aldeliko menes pro 
janed), lüblinön (sams: „votükams, kels pelüblinons 
Volapüke”; „alan <...> älüblinon nesekidiko de od votükamis 
ini Volapük”; „feits <...> elüblinons dine siblimik obsik dämi 
mu vemiki”). 

bötön (eki, eke). Sam: äbötom lotanes oka zibädis lehitik. 
büdakipön. Sam: Redak büdakipon oke gitäti ad refudön 
notedis. 

dagetön (eke bosi). Sam: ad käledön komoti Goda, keli 
edagetom oke ko blud lönik okik (duns paostolanas: XX, 28). 
daifidön (eke bosi). 

dajonön (eke bosi; oki eke, lo ek). 

dalabükön (eke bosi). Sam: äpromom ad dalabükön oni ome 
e posbinükäbefe omik. 

debön (eke bosi). 

dilön (eke bosi). Sam: dilön ode, odes bosi. | daloy vitön 
gebädi datifa pö värb at, sevabo stukots sököl mögons: „dilön 
bosi bevü seimans”, „dilön bosi ko ek”. 

ditibön (eke bosi). Sam: ditibön liegi kemenes. 


Fövot ofovon. 


